Diari Oficial de la Generalitat Valenciana


Sumari del DOGV 7625, del 29-09-2015 (2015/7923)

ACORD de 25 de setembre de 2015, del Consell, pel qual s'autoritza l'aprovació de dos expedients d'enriquiment injust i la imputació, amb càrrec al Pressupost de la Generalitat de l'exercici 2015, de les obligacions contretes durant exercicis anteriors.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7923


Data del document
:   25-09-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 25 de setembre de 2015, del Consell, pel qual s'autoritza l'aprovació de dos expedients d'enriquiment injust i la imputació, amb càrrec al Pressupost de la Generalitat de l'exercici 2015, de les obligacions contretes durant exercicis anteriors. [2015/7923]  
El Consell, en la reunió del dia 25 de setembre de 2015, va adoptar l'acord següent:  
La Conselleria de Justícia, Administració Pública, Reformes Democràtiques i Llibertats Públiques ha tramitat dos expedients de rescabalament a favor de les empreses esmentades en l'annex, pels serveis prestats els conceptes i quanties dels quals així mateix s'hi especifiquen.  
Aquests expedients vénen justificats per la necessitat d'atendre el compliment de les obligacions econòmiques de la Generalitat, en haver rebut aquesta, satisfactòriament, els respectius serveis prestats.  
De conformitat amb el que disposa el Decret 7/2015, de 29 de juny, del president de la Generalitat, que determina les conselleries en què s'organitza l'administració de la Generalitat, i el Decret 103/2015, de 7 de juliol, del Consell, que estableix l'estructura orgànica bàsica de la Presidència i de les conselleries de la Generalitat, s'assignen a la Conselleria de Justícia, Administració Pública, Reformes Democràtiques i Llibertats Públiques les competències, entre altres, en matèria de justícia.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Justícia, Administració Pública, Reformes Democràtiques i Llibertats Públiques, resoldre, amb l'autorització prèvia del Consell, els expedients d'enriquiment injust tramitats per la conselleria esmentada.  
Així mateix, i conforme amb el que disposa l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels esmentats expedients requereix l'autorització expressa del Consell, a proposta de la persona titular del departament, amb informe previ de la Intervenció General de la Generalitat, segons el que disposa l'article 106 de la mencionada llei.  
En conseqüència, amb l'informe favorable de la Intervenció General de la Generalitat i a proposta de la consellera de Justícia, Administració Pública, Reformes Democràtiques i Llibertats Públiques, el Consell  
  
  
ACORDA  
  
Primer  
Autoritzar l'aprovació, per la consellera de Justícia, Administració Pública, Reformes Democràtiques i Llibertats Públiques, dels expedients d'enriquiments injustos a favor de les empreses esmentades en l'annex, per un import total de 10.515,40 euros (deu mil cinc-cents quinze euros amb quaranta cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant els exercicis anteriors a aquell, amb les referides empreses, per un import total de 10.515,40 euros (deu mil cinc-cents quinze euros amb quaranta cèntims), IVA inclòs.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015, de 6 de febrer, de la Generalitat.  
  
València, 25 de setembre de 2015  
  
La consellera secretària,  
MÓNICA OLTRA JARQUE  
  
  
ANNEX  
  
Núm. exp. Concepte Import  
EI 21/2015 Rescabalament a favor de Consenur, SL pel servici de recollida de productes sanitaris prestat l'any 2012  
 2.075,95 -  
EI 22/2015 Rescabalament a favor d'Artículos Papelería Sena, SL pel subministrament de material d'oficina als òrgans judicials de la Comunitat Valenciana prestats durant diversos anys 8.439,45 -